b"\n_START_ARTICLE_\nAberdeen\n_START_PARAGRAPH_\nAberdeen je mesto na \xc5\xa0kotskem (Zdru\xc5\xbeeno kraljestvo). Leta 2010 je \xc5\xa1tel 210.000 prebivalcev._NEWLINE_Aberdeen je pristani\xc5\xa1\xc4\x8de in industrijsko sredi\xc5\xa1\xc4\x8de med rekama Don in Dee. Le\xc5\xbei ob severovzhodni \xc5\xa1kotski obali Severnega morja. V mestu je kemi\xc4\x8dna in strojna industrija, ribi\xc5\xa1ko pristani\xc5\xa1\xc4\x8de, servisno sredi\xc5\xa1\xc4\x8de za britanska naftna \xc4\x8drpali\xc5\xa1\xc4\x8da v Severnem morju, 2 univerzi (med drugim Aberdeenska univerza, ki je bila ustanovljena leta 1860 z zdru\xc5\xbeitvijo King's in Marischal Collegea), sede\xc5\xbe katoli\xc5\xa1ke \xc5\xa1kofije in mednarodno letali\xc5\xa1\xc4\x8de. Mesto je znano po izvozu granita. Znamenitosti so staro mestno jedro, zgrajeno iz sivega granita s stolnico sv. Macharja (1424-1532) in Kraljevim kolid\xc5\xbeem 1495, v Novem Aberdeenu pa staro mestno jedro iz 13 in 14. stoletja s kolid\xc5\xbeem Marischal 1593, umetnostno galerijo in pomorskim muzejem."